# Ez detelako kontzientzia lotsaz euki nai gordia...

* «Ez detelako kontzientzia lotsaz euki nai gordia... »
* 1/
* Ez detelako kontzientzia
* lotsaz euki nai gordia,
* baizikan esan gazteri oni
* ez galdutzeko fedia,
* zertarako dan mundu onetan
* onenbeste banidadia,
* zartzera eskatu biar badegu
* Santa Miserikordia?
* 2/
* Mutil koskorrak mozkortu 'eta
* zigarro purua erretzen,
* Donosti ontan ikusten ditut
* gizon zarrak insultatzen,
* kargu artzia zeladoriak
* ez dirala atrebitzen,
* gurasuak eta jende dana
* kontra zaizkalako jartzen.
* 3/
* Politika da zerri, argalak
* gizendutzeko eskola;
* pikaro asko nola dabiltzan
* aspaldi dakit nik nola:
* mendi-puntako arbolatxuei
* eroritzen zaien orbela,
* ego-aiziak udatzenian
* ibiltzen duan bezela.
* 4/
* Que nos estamos degenerando
* mediante da alkoola,
* y a pasos muy agigantados
* askok notatzen ez degula;
* tantos crímenes y tantos suicidios
* ezin liteke bestela,
* y tantísimo crío en Fraisoro
* iñor ezagutzen ez dutela.
* 5/
* Okasiuak n ... jartzen ditun
* bizi diranak ... (1)
* modu onetan erantzungo diet
* egiten banaute galde,
* nola ez naizen gerra-zalia,
* baizik pakiaren alde:
* kaleko kuku alperkumiak
* jan nai dutela debalde.
* (1) Papera puskatua dago ta ezin irakurri da emen zer dion.
* 6/
* Jaungoikuaren destinua
* munduan badegu danak,
* kontentu gaude dauzkagulako
* estudioko gizonak:
* mediku, apaiz eta injenieruak
* derrigor biar ditugunak,
* gezurra dala ez nau esango
* burutik sano dauanak.
* 7/
* Injenieruak billatutzeko
* lurrari bere entrañak:
* kobre ta bronze, burni t'altzairu
* urtu ta egiteko makinak,
* urre-zillarrak diru egiteko
* eta diamante piñak,
* merezi gabe alper askori
* egiten dizkagun propinak.
* 8/
* Estudio aundiko gizonak
* munduan izanagatik
* bat bakarrikan ez da gertatzen
* besteren bear ez danik:
* ez astronomo eta ez erregerik
* eta diplomatikorik,
* min duanian mediku jaun bat
* eskatutzen ez duanik.
* 9/
* Baratzan lore ederren tartian
* kardu latza ta osiña
* bezela, danok nola ez degun
* onak izateko griña,
* orain aitortzen det, aspalditxuan
* dudan egondu naiz baiña:
* sazerdotiak bear dirala
* erakusteko dotriña.
* 10/
* Lenago dudan egon arren,
* oraiñ txinistatzen det nik
* ez dala izango teologorik
* eta diplomatikorik,
* mundu onetan bat bakarrik,
* guri emango dizkigunik
* Jesusen amar mandamentuak
* bañon konseju oberik.
* 11/
* Maixu batzuen dotriñakin
* biotz onak zitalduta,
* erari txarrak gazunak urtu (1)
* eta kemenak aituta,
* ogei ta lau urtera ordurako
* bizi izaten aspertuta,
* onez aurrera obra dezagun
* obetuago pentsatuta.
* (l) Bearbada, emen garunak urtu bear luke.
* 12/
* Erua naizela nere errian
* esaten ai omen dia,
* milloi bana esker eskaintzen diet
* errukitutzen badia;
* ortaikoen batzuk ez izatia
* gerta leike ordia
* Kilimontxoko ura dan beziñ
* kontzientzia garbia.
* Bertso-papera: «La Editorial Guipuzcoana. -
* Tolosa»; Antonio Ezponda. Lizantzin. Oiartzun.
* Bertso bakoitzaren atzetik erdal itzulpena dator.
* onela dio egilleak: «Los números pares no son versos sino traducción del bascuence al castellano
* ». Itzulpen oiek ez ditugu emen jartzen.
* azken bertsoarena izan ezik; onek zerbait geiago ere esaten baitu. Onela dio:
* Tengo un almacén grande de cosas para decir, pero comprendo que puedo ser mal profeta, pues en mi pueblo opinan que estoy loco; pero
* tal vez ignoren que somos más ricos que los tontos que tenemos palacio con jardín y médico;
* y los tontos sólo un privilegio tienen, y es que nadie puede explotar su talento!. y a esos los
* cuerdos no insultan».